Fisichella 1997-ben a Jordan-Peugeot-val futotta első teljes Formula–1-es szezonját, ahol az akkor újonc Ralf Schumacher volt a csapattársa. Fisichella két alkalommal is dobogóra tudott állni ebben a szezonban: Kanadában a harmadik, Belgiumban egy esőversenyen a második helyen végzett, Spanyolországban pedig övé volt a verseny leggyorsabb köre. Összetettben 20 pontot gyűjtött és ezzel a világbajnoki pontverseny nyolcadik helyét szerezte meg. Csapattársa 13 ponttal a 11. volt.